
KRETINGOS RAJONO SAVIVALDYBĖS TARYBA

	SPRENDIMAS

	DĖL KRETINGOS RAJONO SAVIVALDYBĖS TARYBOS 2013 M. RUGPJŪČIO 29 D. SPRENDIMO NR. T2-208 „DĖL INVESTICIJŲ PRITRAUKIMO IR VERSLO SKATINIMO KRETINGOS RAJONE TVARKOS APRAŠO PATVIRTINIMO“ PAKEITIMO

	

	2018 m. kovo 29 d. Nr.T2-69 
Kretinga



Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba n u s p r e n d ž i a:
1. Pakeisti Investicijų pritraukimo ir verslo skatinimo Kretingos rajone tvarkos aprašą, patvirtintą Kretingos rajono savivaldybės tarybos 2013 m. rugpjūčio 29 d. sprendimu Nr. T2-208 „Dėl investicijų pritraukimo ir verslo skatinimo Kretingos rajone tvarkos aprašo patvirtinimo“:
1.1. Pakeisti 1 punktą išdėstyti jį taip:
„1. Investicijų pritraukimo ir verslo skatinimo Kretingos rajone teikimo tvarkos aprašas (toliau – Tvarkos aprašas) nustato mokesčių lengvatų teikimo verslo subjektams Kretingos rajono savivaldybėje tvarką. Mokesčių lengvatos verslo subjektams taikomos siekiant skatinti naujų darbo vietų kūrimą, verslo plėtrą ir investicijų pritraukimą į Kretingos rajoną. Tvarkos aprašas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi, Lietuvos Respublikos žemės mokesčio įstatymo 7 straipsniu ir Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę 1.8. punktu.“;
1.2. Pakeisti 6 punktą ir išdėstyti jį taip:
[bookmark: _Hlk509221002]„6. Mokesčių lengvatos gali būti taikomos už einamuosius ir 2 iš eilės einančius paskesnius metus, jei iki pirmo prašymo pateikimo dienos nebuvo suteikta mokesčių lengvata Tvarkos aprašo nustatyta tvarka, taip:“;
1.3. Pakeisti 6.3 punktą ir išdėstyti jį taip:
„6.3. Trejus metus taikyti mokestinę lengvatą iki 100 proc. mokamų mokesčių, jei verslo subjektas investavo į Savivaldybės teritorijos tvarkymą arba infrastruktūrą pagal su Savivaldybe pasirašomą bendradarbiavimo sutartį, kuriai turi būti pritarusi Savivaldybės taryba, ne mažiau kaip 30 tūkst. Eur. Lengvatos prašymas gali būti teikiamas, kai teritorija sutvarkyta arba sukurta (atnaujinta) infrastruktūra pagal specialius architektūros ir teritorijos tvarkymo reikalavimus, objektas yra pripažintas tinkamu naudoti ir įregistruotas Savivaldybės nuosavybės teise Nekilnojamojo turto registre. Bendra pagal šį punktą per visą laikotarpį suteikta mokesčių lengvatos suma negali viršyti 60 proc. verslo subjekto į viešą infrastruktūrą investuotos sumos.“;
1.4. Pakeisti 7.2 punktą ir išdėstyti jį taip:
„7.2. per trejus paskutinius metus yra pasinaudojęs valstybės pagalba, kurios dydis, įvertinus ir naujai teikiamą lengvatą, viršija de minimis valstybės pagalbai nustatytą maksimalų dydį, išskyrus juridinius asmenis, Lietuvos Respublikos labdaros ir paramos įstatymo nustatyta tvarka gavusius paramos gavėjo statusą;“;
1.5. Pakeisti 7.5 punktą ir išdėstyti jį taip:
[bookmark: _Hlk509221028]„7.5. nuosavybės, nuomos ar kita teise valdomuose pastatuose, statiniuose ar žemės sklypuose Savivaldybės teritorijoje, buvo (ar yra) vykdoma veikla pažeidžiant Savivaldybės tarybos patvirtintas taisykles, Statybos įstatymo nuostatas, už kurių pažeidimą taikyta atsakomybė pagal Lietuvos Respublikos administracinių nusižengimų kodeksą.“.
2. Paskelbti šį sprendimą Teisės aktų registre.


Savivaldybės meras			                                                Juozas Mažeika 

